РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број 06-2/25-14

24. април 2014. године

Б е о г р а д

ЗАПИСНИК

СА ПРВЕ СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 24. АПРИЛА 2014. ГОДИНЕ

Седница је почела у 10,30 часова.

Седници је, сагласно члану 25. став 2. Пословника Народне скупштине, председавао Милисав Петронијевић, најстарији члан Одбора.

Седници су присуствовали чланови Одбора: Зоран Бабић, Петар Петровић, Александар Марковић, Олгица Батић, Ђорђе Милићевић, Снежана Маловић, Весна Мартиновић, Љубиша Стојмировић, Ирена Вујовић, Верољуб Матић, Обрад Исаиловић, Душица Стојковић, Дарко Лакетић и Драгана Баришић.

Седници није присуствовао Милан Кркобабић, члан Одбора.

Катарина Ракић, члан Одбора, приступила је седници у току разматрања прве тачке дневног реда.

Председавајући је констатовао да су, сагласно Пословнику Народне скупштине, испуњени услови за рад и одлучивање, а затим је прешао на рад према унапред одређеном дневном реду:

Д н е в н и р е д

1. Избор председника Одбора;
2. Избор заменика председника Одбора.

**Прва тачка дневног реда**: Избор председника Одбора

Олгица Батић, члан Одбора, предложила је да се за председника Одбора изабере Зоран Бабић, посебно имајући у виду чињеницу да је на добар и квалитетан начин председавао Одбором и у претходном сазиву Народне скупштине.

Дискусије није било.

На предлог председавајућег, Одбор је једногласно одлучио да изабере Зорана Бабића за председника Одбора.

**Друга тачка дневног реда**: Избор заменика председника Одбора

Зоран Бабић, председник Одбора, je преузеоо председавање седницом и предложио да се за заменика председника Одбора изабере Весна Мартиновић.

Дискусије није било.

На предлог председника, Одбор је једногласно одлучио да изабере Весну Мартиновић за заменика председника Одбора.

\*\*\*

Седница је завршена у 10,40 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Светлана Дедић Зоран Бабић